section_heading: Povijest
paragraph_text: Osnovan je 2013. godine. Iste je godine objavio prvi singl "Kao svi". Tijekom 2014. godine objavio je singlove "Ovdje nema zakona" i "Balkan". Uz koncert u sarajevskom klubu AG održao je nekolicinu klupskih nastupa diljem BiH. Sredinom 2015. godine nastavlja s radom i počinje snimati prvi album, a u rujnu iste godine nastupa na Antifa festivalu u Mostaru, na kojem predstavljaju pjesme koje će se naći na spomenutom albumu. Godine 2016. objavio je svoj debitantski album, Ili si neko ili si lud, na njemu spajajući žanrove punka, rocka, garage rocka, alternativnog rocka i progresivnog metala. Tekstovi pjesama na materinjem su jeziku, a njihove teme bave se društvenom svakodnevicom. Na prvom albumu nalazi se devet pjesama, a za pjesme "Ovo je mrak" i "Ne želim stati" koje su se pojavile na njemu bili su snimljeni i glazbeni spotovi. Godine 2017. godine objavljuje singl "Kao da sam".